Huang Wenpan

Huang Wenpan (kinesisk: 黄文攀; født 22. august 1995 i Meishan, død 16. mars 2018 i Hongya) var en kinesisk handikappet svømmer som konkurrerte i klassen S2 og S3. Han hadde cerebral parese som var medfødt.

Idrettskarriere

2016 
Huang deltok i Paralympiske sommerleker 2016, der han vant fem gullmedaljer. Individuelt vant han 50 meter fri, 50 meter bryst, 200 meter fri og 150 meter individuell medley. Han satte her verdensrekord og paralympisk rekord på alle disse fire øvelsene; på 50 meter fri svømte han på 39,24, på 50 meter bryst 50,65, på 200 meter fri 3:09,04, og på 150 meter individuell medley 1:52,14. Han var også med og vinne 4 × 50 meter fri i mix-klassen, der Kina også satte verdensrekord og paralympisk rekord, med 2:18,03. På 50 meter rygg fikk han sølv, bak ukrainske Dmytro Vynohradets.

2017 
Under Para-VM i svømming 2017 fikk han fem gullmedaljer. Individuelt vant han 200 meter fri, 50 meter bryst, 50 meter fri og 150 meter individuell medley, og han deltok på Kinas stafettlag som vant 4 × 50 meter fri. I tillegg fikk han bronse på 50 meter rygg.

2018 
Huang døde i en trafikkulykke 16. mars 2018, da han kjørte alene og krasjet i lyktestolpe.

Referanser

Eksterne lenker 
 IPC - Huang Wenpan
 Rio 2016 - Wenpan Huang 

Kinesiske handikappidrettsutøvere
Verdensmestere i svømmesport
Paralympiske mestere for Kina
Paralympiske sølvmedaljevinnere for Kina
Deltakere for Kina under Paralympiske sommerleker 2016
Kinesiske svømmere
Personer fra Meishan
Svømmere under Paralympiske sommerleker 2016